
LOVGRUNDLAG 

I henhold til $ 6, stk. 4 i det af Transport- og Energiministeriet 
udstedte Regnskabsreglement for Post Danmark A/S gældende 
fra 1. januar 2006 skal Post Danmark i aggregeret form 


offentliggøre delregnskaber for hovedområderne. 
Hovedområderne omfatter eneretsområdet, 
konkurrenceområdet med befordringspligt samt 


konkurrenceområdet uden befordringspligt. 


PRINCIPPER OG METØDER 

Delregnskaberne udarbejdes efter samme regnskabspraksis 
som selskabets årsrapport og er opstillet efter 
Regnskabsreglementets principper og metoder for indtægts- og 
omkostningsallokering. I overensstemmelse med 
Regnskabsreglementet er delregnskaberne baseret på en 
dokumenteret model. Opstilling af del- og produktregnskaber 
sker på basis af registreringer af indtægter og omkostninger på 
baggrund af regnskabskonteringer, timeregistreringer på 
arbejdsprocesser, løbende statistikoptagelse, studier samt 
samplingsanalyser og ved sammenstilling af disse. 


Omkostninger henføres til de enkelte hovedområder på 
baggrund af detaljerede og dokumenterede analyser af de 
enkelte tjenesters (produkters)  omkostningstræk på 
virksomhedens processer (salgs-, filial-, transport-, produktions- 
samt omdelingsprocesser). Der er således etableret en model, 
der i høj grad kan understøtte sammenhængen mellem de 
enkelte driftsprocesser i virksomheden og værdiansættelsen af 
samme processer. 


Reglementets regelsæt medfører, at befordringspligtige 
produkter betragtes som de dimensionerende produkter i Post 
Danmark. Til disse produkter henregnes omkostninger, der er 
nødvendige for at etablere det nuværende produktions- og 
styringssystem til salg, indsamling, behandling, transport og 
omdeling af forsendelserne. Produktions- og styringssystemet 
omfatter tillige relevante omkostninger ved filialnettet, 
ledelsessystemet og centrale omkostninger. 


Til produkter uden befordringspligt henregnes således 
omkostninger, som håndteringen af disse produkter giver 
anledning til, dels alle direkte henførbare omkostninger 
(inkrementelle omkostninger), dels fællesomkostninger 
vedrørende drift og udvidelse af det grundlæggende 
produktions- og styringssystem. Hertil kommer en 
forholdsmæssig andel af ikke henførbare fællesomkostninger. 


På baggrund af dynamikken i Post Danmarks markeder, 
produkter, organisation og produktionsapparat tilpasses 
økonomimodellen bag delregnskaber løbende, således at den 
bedst muligt afspejler indtægters og omkostningers fordeling. 
Post Danmark har etablerede procedurer og retningslinjer, der 
sikrer dette arbejde. Desuden er det sikret, at 
modeldokumentationen løbende ajourføres i takt med 
gennemførte ændringer i virksomhedens processer. Som en 
integreret del af dette arbejde sker tillige en løbende finjustering 


af de underliggende regnskabskonteringer, statistikopgørelser, 
studier og samplingsundersøgelser. 


DELREGNSKABER FOR 
DANMARKS HOVEDOMRÅDER 2010 
|I overensstemmelse med bestemmelserne givet i 
Regnskabsreglementet har Post Danmark i 2010 gennemført 
enkelte mindre tilpasninger i analyser og datafangst, der 
fordeler omkostninger mellem produkter i hovedområderne. 


POST 


Resultat før skat i 2010 fordeler sig med 93 mio. kr. på 
eneretsområdet og 278 mio. kr. på konkurrenceområdet under 
et, jf. tabel 1. Konkurrenceområdet består af hovedområderne 
konkurrence med befordringspligt og konkurrence uden 
befordringspligt, jf. tabel 2. 


Resultatet på eneretsområdet er kraftigt påvirket af det store 
mængdefald på breve i 2010. Fra 1. januar 2011 er 
postmarkedet fuldt liberaliseret og dermed bortfalder Post 
Danmark A/S's eneret på breve under 50 g. 


Regnskabsreglementets § 5, stk. 2 giver under visse 
omstændigheder koncessionshaveren mulighed for at foretage 
krydssubsidiering. Ved udarbejdelse af regnskaber for 
hovedområderne omfattende regnskabsåret 2010 har Post 
Danmark ikke anvendt mulighederne for krydssubsidiering. 


Delregnskaberne omfatter konsoliderede regnskabstal for Post 
Danmark A/S og datterselskaberne Post Danmark Leasing A/S, 
Budstikken A/S, Data Scanning A/S samt Transportgruppen 
A/S. 


| hovedområdet konkurrence uden befordringspligt indgår 
resultat af Post Danmarks kapitalandele i associeret 
virksomhed. Endvidere indgår enkelte indtægter og 
omkostninger, der ikke er afholdt som følge af Post Danmarks 
primære aktiviteter. 


REVISORERKLÆRING 

I henhold til Regnskabsreglementet § 6, stk. 1 har 
revisionsfirmaet Deloitte over for Post Danmark afgivet 
erklæring om, at de til enhver tid gældende principper og 
metoder for opstilling af produktøkonomiopgørelserne, således 
som disse fremgår af den detaljerede beskrivelse 
(modeldokumentation), jf. § 4, stk. 9, overholder de principper 
og metoder, der er nævnt i § 4, stk. 1 — 8. 


I henhold til Regnskabsreglementet § 6, stk. 2 har den af 
generalforsamlingen valgte statsautoriserede revisor for Post 
Danmark (PricewaternouseCoopers) afgivet en erklæring om, at 
produktøkonomiopgørelserne er i overensstemmelse med de 
gældende principper jf. § 4, stk. 9, at kravene i § 4, stk. 10 er 
opfyldt, samt at principperne i § 5 er overholdt. 


Ovenstående erklæringer er tilgængelige på Post Danmarks 
hjemmeside. 

Tabel 1 
2009 2010 2009 2010 2009 2010 
En Eneret Eneret Konkurrence Konkurrence Post Danmark Post Danmark 
Beløb i mio. kr. 
total total 
Nettoomsætning 3.585 3al 7.668 725 11255 10.528 
Omkostninger i alt (3.408) (G220) (6.169) (6.937) (9.577) (ONST) 
Resultat før skat 177 93 1.499 278 1.676 371 
Tabel 2 
2009 2010 2009 2010 2009 2010 
Konkurrence Konkurrence Konkurrence Konkurrence Konkurrence Konkurrence 
Be mio kr med med uden uden total total 
AGE befordrings- befordrings- befordrings- befordrings- 
pligt pligt pligt pligt 
Nettoomsætning 4.409 4.250 3.259 2.965 7.668 IPAS 
Omkostninger i alt (4.162) (3.887) (2.007) (3.050) (6.169) (6.937) 





Resultat før skat 247 363 1.252 (85) 1.499 278 





